Wissenland

Wissenland a Birodalom egy provinciája, melynek tartományi fővárosa Nuln. A provincia határos Averlanddel és Reiklanddel, területén pedig a Sol folyik keresztül. Tavasszal a Sol áradattá válik, mert a hegységekből a lezúduló olvadt hó felduzzasztja. A Sol vize hírhedten hideg, bár a folyóról elnevezett térségben, a Sollandnál élő emberek (később Wissenland) hozzászoktak a hegyvidéki terephez és az ezzel járó extrém klímához.

A Sol Nulntól délre egyesül az Upper Reikkel, majd arrébb az Aver folyóval, ami Nuln városánál immár a híres Reik folyót adja ki.

## Földrajz

Wissenland területén fekszik Pfeildorf, Solland egykori fővárosa, illetve a második legjelentősebb Birodalmi város, Nuln is. Korábbi időkben Nuln nem egy császár székhelye volt. A tudás székhelyeként töltött ideje megelőzi Altdorfot (a jelenlegi birodalmi főváros), bár az elmúlt pár évszázadban Nuln Altdorf árnyékába került, ha a tudásról van szó. Ettől függetlenül Nuln egyetemei a mai napig kedveltek az akadémikus beállítottságú, vagy régi kerékvágású személyek számára.

Nuln egész dél Reikland gazdasági központja, ahol a Wissenland, Stirland, Averland vagy keletebbi tartományokból érkező utazók összefutnak. Nulntól északra a Reik túl széles, hogy áthidalják, emiatt a város egy természetes találkozóhelyet formál a kereskedőknek és kalandoroknak, akik keletről nyugatra tartanak és viszont. A Nulnban lévő híd az utolsó a tenger előtt, bár kikötők azért találhatóak a Reik mentén. Továbbá Altdorfban vannak hidak, amik a kisebb csatornákba szakadt Reiket átfedik, de ezek nem az egész Reiket hidalják át, csak a csatornákat. Emiatt Nuln büszke, hiszen az ő hídjuk az Öregvilág egy csodája. A híd központi, fából készült része fel és lehúzható, elősegítve a védelmet.

Nuln ad otthont a Birodalmi Tüzériskolának, ahol az ágyúkat öntik és ahol a tüzérek megtanulják a ballisztika művészetét. Továbbá megtanulják a sok gyakorlati problémát, ami a tüzérségi vonatok mozgatásával és karbantartásával jár. Az Iskolának köszönhetően nagy számú és hatékony tüzér alakulatok kerülnek ki a Birodalmi seregbe, amik sokkalta felsőbbrendűbbek, mint bármi Nulnon kívül.

## Hadsereg

Wissenland regimentjei szürke és fehér színű ruhákat hordanak. Nuln városa híres a tüzériskolájáról, ahol a kohómesterek ágyúkat készítenek és ahol a legjobb tüzéreket képzik. Mivel az ágyúk hírhedten mocskosak, a tüzérek gyakran lesznek koszosak, kormosak, ezért értelemszerűen az egyenruha is fekete. Sok tüzér hord bőrzekét, hogy védje őket az ágyú visszacsapásától. Más nulni regimentek is hordanak feketét, ellentétes színű tollforgóval és szalaggal, hogy megkülönböztessék őket.

Nulni tüzér.Wissenlandi íjász.
## Történelem

Sigmar a hozzá hű törzsfőnököket megjutalmazza, így ők uralkodhatnak saját területük felett az ő nevében. Wissenland is ilyen, grófja, avagy később választófejedelme jogosult az új császár megszavazására.

1707 I.C.-ben az ork hadfőnök, Gorbad Ironclaw a Black Fire Pass felől megtámadja a Birodalmat. A zöldbőrű hadak kifosztják Nulnt, a Mootot feldúlják, Solland pedig el lesz árasztva az ork hadakkal. Solland választófejedelme, Eldred csatát vállal, de elesik, runefang kardja pedig az ellenség kezébe kerül. Solland ettől kezdve megszűnik önálló tartománynak lenni, több grófja nem is lesz.

Az orkok majd Grunbergnél megütköznek Wissenland seregével és legyőzik azt, majd ostrom alá veszik Altdorfot, ahol Sigismund császár is elesik, de a város kitart.

A háború után Solland megszűnik önálló tartománynak lenni, területét pedig Wissenland örökli meg.

## Települések

* Nuln: A Birodalom második legfontosabb városa, és Wissenland fővárosa. Híres ágyúiról és egyéb hadigépeiről.
* Wissenburg: város.
* Pfeildorf: Solland egykori fővárosa.

## Források

* Warhammer Armies: The Empire (4th Edition) - 5, 11, 13, 15, 49. oldalak